ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৩১ কোটিরও বেশি কোভিড টিকার ডোজ সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে ২১ কোটি ৬৪ লক্ষেরও বেশি টিকার ডোজ রয়েছে
নতুন দিল্লি, ২২ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানোর উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য/ কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/ কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য ও কেন্দ্রশাসিত অঞ্চলগুলিকে এখনও পর্যন্ত ১৩১ কোটি ৫ লক্ষ ৭ হাজার ৬০টি টিকার ডোজ সরবরাহ করা হয়েছে।
এমনকি, রাজ্য ও কেন্দ্রশাসিত অঞ্চলগুলির কাছে টিকাকরণের জন্য ২১ কোটি ৬৪ লক্ষ ১ হাজার ৯৮৬টি ডোজ হাতে রয়েছে।
CG/SS/SKD/
(Visitor Counter : 104
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তরের ‘আরিস’ সংস্থার গবেষকরা কৃষ্ণ গহ্বরের ওজন সম্পর্কে নতুন সূত্র উদ্ভাবন করেছেন
নতুনদিল্লী, ১লা অক্টোবর, ২০২০
কৃষ্ণ গহ্বরের বিষয়ে একটি নতুন গবেষণার থেকে বিজ্ঞানীরা নতুন একটি সূত্র আবিষ্কার করেছেন। কৃষ্ণ গহ্বর আমরা সরাসরি দেখতে পাই না। কিন্তু সেখানকার প্রচুর শক্তির উপস্থিতি অনুভব করা যায়। বিজ্ঞানীরা দেখেছেন, কৃষ্ণ গহ্বরের বাইরে সাময়িকভাবে বস্তু পূঞ্জিভুত হয় । সেই বস্তু এর পরে ওই গহ্বরের মধ্যে পড়ে যায়। একে পরিবৃদ্ধি বলে। বিজ্ঞানীরা একটি সুত্র আবিষ্কার করেছেন, যার সাহায্যে গহ্বরের চতুঃপার্শ্বে থাকা পরিবৃদ্ধির ফলে সৃষ্ট চাকতি থেকে যে বর্ণালী বিচ্ছুরিত হয় সেগুলিকে মূল্যায়ন করা যায়। এই বিচ্ছুরণ ওই কৃষ্ণ গহ্বরের ওজন পরিমাপ করতে সাহায্য করে।
কৃষ্ণগহ্বরের চারপাশে এই পরিবৃদ্ধির ঘটনায় পরমাণুর আয়নিত প্লাজমা দেখা যায়, যেগুলি আসলে পরমাণুর ইলেকট্রন আর প্রোটন । যেহেতু প্রোটনের থেকে ইলেকট্রনে তেজস্ক্রিয়তার কারণে ক্ষয় বেশী হয়, বিজ্ঞানীরা দেখেছেন, দুটি আলাদা তাপমাত্রায় এই দুটি স্থিতাবস্থায় পৌঁছায়। এর থেকে তৈরি হয়েছে দুই তাপমাত্রার তত্ত্ব। যার সাহায্যে ইলেকট্রন থেকে তাপমাত্রা বেড় হবার সঙ্গে সঙ্গে বর্ণালীর বিচ্ছুরণ সম্পর্কে ধারণা পাওয়া যায়।
কেন্দ্রীয় বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা আর্যভট্ট রিসার্চ ইন্সটিটিউট অফ অবসারভেশনাল সায়েন্সেস -এর বিজ্ঞানীরা দুই তাপমাত্রার তত্ত্ব নিয়ে কাজ শুরু করেন।
অ্যারিসের শিল্পা সরকার ও ইন্দ্রনীল চট্টোপাধ্যায় এবং আইআরএফইউ / সার্ভিস দ্য আস্ট্রোফিজিক্স অ্যান্ড ল্যাবরেটরি আস্ট্রোপার্টিক্যাল এট কসমোলজির ফিলিপ্য লরেঁত যৌথভাবে এই বিষয়ে গবেষণার কাজ করেছেন। বিজ্ঞানীরা এর সমাধানের জন্য এনট্রপি সুত্র থেকে ‘সরকার ও চট্টোপাধ্যায়’ নামে একটি নতুন সুত্র বেড় করেছেন। এই সুত্র দিগন্তে প্রয়োগ করা যায়। এনট্রপি হল তাপগতিবিদ্যার একটি ধর্ম। যেখানে শক্তি দুটি পদার্থের মধ্যে তাপ ও ক্রিয়ায় রূপান্তরিত হয়। দিগন্তে পরমাণুর আয়ন ও ইলেকট্রন নিজেদের মধ্যে শক্তির আদান প্রদান করে থাকে। সরকার ও চট্টোপাধ্যায় সুত্রের সাহায্যে কৃষ্ণ গহ্বরের চারপাশে চাকতির পরিবৃদ্ধির পর সেখান থেকে বর্ণালীর বিচ্ছুরণ সম্পর্কে একটি ধারণা তৈরি হয়।
এই সুত্র অনুসারে কৃষ্ণ গহ্বরের কেন্দ্রে পরিবৃদ্ধির ফলে যে চাকতি তৈরি হয় সেটির উজ্জ্বলতা ক্রমশ বৃদ্ধি পায়। এখান থেকে উচ্চ শক্তি সম্পন্ন ফোটন কনা নিঃসৃত হয়। কৃষ্ণ গহ্বরের ওজন বাড়ার সঙ্গে সঙ্গে এর ঔজ্জ্বল্য বৃদ্ধি পায়। তার ফলে বর্ণালীর বিচ্ছুরণ বেড়ে যায়। এ ক্ষেত্রে বাইরের আকৃতির কিন্তু কোন পরিবর্তন হয় না। এক কথায় বলা যায় বৃহদায়তনের কৃষ্ণ গহ্বর স্বল্প ও উচ্চ শক্তি সম্পন্ন ফোটন কণা প্রচুর পরিমাণে উৎপন্ন করে, কিন্তু ক্ষুদ্রায়তনের কৃষ্ণ গহ্বর থেকে রঞ্জন রশ্মি-ই শুধু নির্গত হয়। .
আরিসের গবেষক দলের মতে দুই তাপমাত্রার তত্ত্ব থেকে বেড়িয়ে এসে এই প্রথম তাঁরা অন্য একটি সুত্র উপস্থাপন করলেন। এ ক্ষেত্রে সঠিক একটি সমাধান সুত্র খুঁজে পেতে এই উদ্ভাবন সাহায্য করবে। কৃষ্ণ গহ্বরের চতুর্দিকে যে ভৌত প্রক্রিয়া প্রতিনিয়ত সম্পাদিত হচ্ছে সে বিষয়েও এই সুত্রের সাহায্যে একটি ধারণা পাওয়া যাবে।
CG/CB
(Visitor Counter : 83
প্রধানমন্ত্রীরদপ্তর
প্রধানমন্ত্রীর সঙ্গে গুগুল-এর মুখ্য কার্যনির্বাহী আধিকারিক সুন্দর পিচাইয়ের সাক্ষাৎ
নয়াদিল্লি, ১৯ ডিসেম্বর, ২০২২
প্রধানমন্ত্রী শ্রী নরেন্দ্র মোদীর সঙ্গে গুগুল-এর মুখ্য কার্যনির্বাহী আধিকারিক সুন্দর পিচাইয়ের সাক্ষাৎ করেছেন। তাঁদের মধ্যে উদ্ভাবন এবং প্রযুক্তি সহ নানা বিষয় নিয়ে মতবিনিময় হয়েছে।
সুন্দর পিচাইয়ের এক ট্যুইটের জবাবে প্রধানমন্ত্রী তাঁর ট্যুইট বার্তায় বলেছেন;
“সুন্দর পিচাই, আপনার সাথে সাক্ষাৎ করে খুব ভালো লাগলো। আমাদের মধ্যে উদ্ভাবন এবং প্রযুক্তি সহ নানা বিষয় নিয়ে মতবিনিময় হয়েছে। এটি খুব গুরুত্বপূর্ণ যে মানব জাতির সমৃদ্ধি এবং সুস্থায়ী উন্নয়নের জন্য প্রযুক্তির সুফল পেতে সারা বিশ্বকে একযোগে কাজ করতে হবে।”
PG/CB/NS
(
স্বরাষ্ট্র মন্ত্রক
ভারতে আটকে পড়া বিদেশী নাগরিকের দেশে ফেরত পাঠানো এবং তাদের দেহে কোভিড-১৯ সংক্রমণ না মেলার পর কোয়ারান্টিনে থেকে ছেড়ে দেওয়ার জন্য জারি করা স্ট্যান্ডিং অপারেটিং প্রসিডিউর এর ক্ষেত্রে অতিরিক্ত নির্দেশিকা জারি কেন্দ্রীয় স্বরাষ্ট্র মন্ত্রকের
নতুন দিল্লি, ২ এপ্রিল, ২০২০
কোভিড-১৯ সংক্রমণের বিরুদ্ধে লড়াইয়ে দেশজুড়ে চলা লকডাউন এর বিষয়ে কেন্দ্রীয় স্বরাষ্ট্র মন্ত্রক সমস্ত মন্ত্রক ও দপ্তরের জন্য পূর্ববর্তী নির্দেশিকায় কিছু সংযোজন এনে পরবর্তী সংযোজিত নির্দেশিকা জারি করেছে।
ভারতে আটকে থাকা বিদেশী নাগরিকের দেশে ফেরত পাঠানো এবং তাদের দেহে কোভিড-১৯ সংক্রমণ না মেলার পর কোয়ারান্টিন থেকে ছেড়ে দেওয়ার জন্য জারি করা স্ট্যান্ডিং অপারেটিং প্রসিডিউর এর ক্ষেত্রে অতিরিক্ত নির্দেশিকা জারি করেছে কেন্দ্রীয় স্বরাষ্ট্র মন্ত্রক।
(CG/SS
উপ-রাষ্ট্রপতিরসচিবালয়
কৃষিকে লাভজনক করে তুলতে বহুমাত্রিক কৌশলের ওপর জোর দিয়েছেন উপরাষ্ট্রপতি
নয়াদিল্লি, ৩ জুলাই, ২০১৮
ভারতের মাননীয় উপরাষ্ট্রপতি শ্রী এম ভেঙ্কাইয়া নাইডু দেশের কৃষিকে লাভজনক করে তুলতে বহুমাত্রিক কৌশলের ওপর জোর দিয়েছেন। হায়দ্রাবাদে আজ সেন্ট্রাল রিসার্চ ইনস্টিটিউট ফর ড্রাইল্যান্ড এগ্রিকালচার -এ বিজ্ঞানী, কৃষি বিশেষজ্ঞ এবং কৃষকদের এক অনুষ্ঠানে তিনি বলেন খাদ্য প্রক্রিয়াকরণের মতো মূল্য সংযুক্তির মাধ্যমে এবং অকৃষিজ কাজের মাধ্যমে কৃষকদের আয় বাড়ানোর উদ্যোগ নিতে হবে।
উপরাষ্ট্রপতি বলেন, কৃষি আমাদের দেশের অর্থনীতির মেরুদন্ড স্বরূপ। তাই কৃষির উন্নতি করা সম্ভব না হলে দেশের অগ্রগতি সম্ভব নয়। তিনি জলবায়ু পরিবর্তন, বাজারের পরিস্হিতি পরিবর্তন, বিশ্ব পরিস্হিতির পরিবর্তন এবং মানুষের খাদ্যাভ্যাসের পরিবর্তনের সঙ্গে সামঞ্জস্য রেখে কৃষিতেও পরিবর্তন আনা প্রয়োজন বলে অভিমত প্রকাশ করেন। কৃষির সঙ্গে সমান্তরালভাবে মৎস চাষ, পোল্ট্রি, উদ্যানপালন, খাদ্য প্রক্রিয়াকরণ এবং প্যাকেজিং-এর মতো কাজের মাধ্যমে কৃষকদের আয় বৃদ্ধির ওপর জোর দেন।
উপরাষ্ট্রপতি বলেন প্রাকৃতিক বিপর্যয়, যেমন অতিবৃষ্টি, অনাবৃষ্টি, শিলাবৃষ্টি, উচ্চ তাপপ্রবাহ এবং খরা পরিস্হিতির মতো কারণে দেশে কৃষিক্ষেত্রে সমস্যা দেখা দেয়। এছাড়া এই ধরণের অনিশ্চতাজনিত কারণেই কৃষকরা ঋণের ফাঁদে পড়েন এবং কোন কোন ক্ষেত্রে আত্মহননের পথ বেছে নেন বলে তিনি মন্তব্য করেন।
তিনি এই ধরণের সমস্যা সহ কৃষি সমস্যা নিরসনের জন্য একটি পদ্ধতিগত ব্যবস্হার কথা বলেন। দেশের কৃষকরা যাতে কৃষিকাজে জল সাশ্রয়ী পদ্ধতি ব্যবহার করেন, সেকথাও বলেন। এছাড়া গবাদি পশু পালনের মধ্য দিয়ে কৃষকদের আয় বৃদ্ধি করা সম্ভব বলে তিনি উল্লেখ করেন। তিনি খাদ্য নিরাপত্তা সুনিশ্চিত করার জন্য দেশের কৃষি উন্নয়নের প্রয়োজনীয়তার ওপর জোর দেন। দেশের কৃষকরা যাতে মাথা উঁচু করে সম্মানের সঙ্গে বেঁচে থাকতে পারেন তা নিশ্চিত করা প্রয়োজন বলে তিনি অভিমত প্রকাশ করেন।
আজকের অনুষ্ঠানে তেলেঙ্গানার উপমুখ্যমন্ত্রী শ্রী মহম্মদ মাহমুদ আলি এবং অন্যান্য বিশিষ্ট ব্যক্তিবর্গ উপস্হিত ছিলেন।
CG/PB/NS/…
(Visitor Counter : 43
প্রতিরক্ষামন্ত্রক
ভারতীয় বায়ু সেনায় রাফায়েলের অন্তর্ভুক্তি
নতুনদিল্লি, ২১শে জুলাই, ২০২০
ভারতীয় বায়ু সেনার জন্য প্রথম ব্যাচের পাঁচটি রাফায়েল জুলাই-এর শেষে দেশে পৌঁছানোর সম্ভাবনা রয়েছে। আবহাওয়ার পরিস্থিতির উপর বিবেচনা করে ২৯শে জুলাই-এ আম্বালার বিমানঘাঁটিতে এই বিমানগুলির অন্তর্ভুক্তির পরিকল্পনা রয়েছে। তবে বিমানগুলি পৌঁছানোর সময়ে সে বিষয়ে বিস্তারিতভাবে সংবাদ মাধ্যমকে জানানোর পরিকল্পনা নেই। আগষ্টের দ্বিতীয় পক্ষে যখন আনুষ্ঠানিকভাবে বিমানগুলিকে অন্তর্ভুক্ত করা হবে, তখন সংবাদ মাধ্যমের উপস্থিতিতে সেই প্রক্রিয়াটি সম্পন্ন করা হবে।
ভারতীয় বায়ু সেনার এয়ার ক্রু এবং গ্রাউন্ড ক্রুরা এই বিমান চালানোর বিষয়ে বিস্তারিত প্রশিক্ষণ নিয়েছেন౼বিশেষ করে উন্নত সমরাস্ত্র পরিচালনার পদ্ধতি সম্পর্কে তাঁরা ধারণা পেয়েছেন। দেশে পৌঁছানোর পর এই বিমানগুলির দ্রুত ব্যবহার শুরু করার উপর গুরুত্ব দেওয়া হবে।
(CG/CB
প্রধানমন্ত্রীরদপ্তর
প্রধানমন্ত্রী ১৫০টিরও বেশি ধরনের মিলেট বীজ সংরক্ষণের জন্য লহরি বাঈ-এর প্রচেষ্টার প্রশংসা করেছেন
নয়াদিল্লি, ৯ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী মধ্যপ্রদেশের ডিনডোরি-র ২৭ বছর বয়সী আদিবাসী মহিলা লহরি বাঈ মিলেটের ব্র্যান্ড অ্যাম্বাসেডার হওয়ায় এর প্রশংসা করেছেন। তিনি ১৫০-রও বেশি ধরনের মিলেট বীজের সংরক্ষণ করেছেন।
ডিডি নিউজ-এর এক ট্যুইটের জবাবে প্রধানমন্ত্রী তাঁর ট্যুইটে বলেন :
“লহরি বাঈ-এর কাজে গর্বিত। তিনি শ্রী অন্ন-এর প্রতি উল্লেখযোগ্য উৎসাহ দেখিয়েছেন। তাঁর এই চেষ্টা অন্য আরও অনেককে উৎসাহিত করবে।”
PG/PM/DM/
(
অসামরিকবিমানপরিবহণমন্ত্রক
চলতি বছরের ২৭শে মার্চ পর্যন্ত ৪১৫টি আরসিএস উড়ান রুট চালু হয়েছে
নয়াদিল্লি, ৩১ মার্চ, ২০২২
অসামরিক বিমান পরিবহণ মন্ত্রক ২০১৬ সালের ২১শে অক্টোবর আঞ্চলিক সংযোগ প্রকল্প - উড়ান  চালু করে। দেশের অব্যবহৃত বিমানবন্দরগুলি থেকে আঞ্চলিক বিমান সংযোগ বৃদ্ধি এবং জনসাধারণের কাছে বিমান ভ্রমণ সাশ্রয়ী করে তুলতে এই উদ্যোগ নেওয়া হয়। আগ্রহী বিমান সংস্থাগুলি নির্দিষ্ট রুটে চাহিদার মূল্যায়নের ভিত্তিতে উড়ান প্রকল্পের আওতায় নিলাম প্রক্রিয়ার সময় তাদের প্রস্তাব জমা দেয়। চলতি বছরের ২৭শে মার্চ পর্যন্ত ৪১৫টি আরসিএস রুট চালু হয়েছে। এর মধ্যে ৬৬টি বিমানবন্দর, ২টি ওয়াটার অ্যারোড্রোমস্ এবং ৮টি হেলিপ্যাড রয়েছে। চলতি বছরের ২১শে মার্চ পর্যন্ত আঞ্চলিক বিমান সংযোগ তহবিল ট্রাস্ট  – এ ২৪৫৮.৯৫ কোটি টাকা সংগ্রহ হয়েছে।
রাজ্যসভায় এক প্রশ্নের লিখিত উত্তরে এই তথ্য দিয়েছেন অসামরিক বিমান পরিবহণ প্রতিমন্ত্রী অবসরপ্রাপ্ত জেনারেল ডঃ ভি কে সিং।
CG/SS/SB
(Visitor Counter : 99
প্রধানমন্ত্রীরদপ্তর
পিএম কিষাণ সম্মান নিধি এবং কৃষির সঙ্গে যুক্ত অন্যান্য কর্মসূচিগুলি দেশের কোটি কোটি কৃষককে নতুন শক্তি যোগাচ্ছে : প্রধানমন্ত্রী
নতুন দিল্লি, ১০ এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, পিএম কিষাণ সম্মান নিধি এবং কৃষির সঙ্গে যুক্ত অন্যান্য কর্মসূচিগুলি দেশের কোটি কোটি কৃষককে নতুন শক্তি যোগাচ্ছে। কৃষক সমাজের সক্ষমতার কথা উল্লেখ করে তিনি বলেন, কৃষকরা যখন আরও শক্তিশালী হন, তখন দেশেরও সমৃদ্ধি ঘটে।
প্রধানমন্ত্রী এক ট্যুইটে বলেছেন, "কৃষকদের জন্য দেশ গর্ববোধ করে। এরা যত শক্তিশালী হবে নতুন ভারতের ততই সমৃদ্ধি ঘটবে। পিএম কিষাণ সম্মান নিধি এবং কৃষির সঙ্গে যুক্ত অন্যান্য কর্মসূচিগুলি দেশের কোটি কোটি কৃষককে শক্তি যোগাচ্ছে, এজন্য আমি অত্যন্ত আনন্দিত"।
CG/BD/AS/
(
ভারী শিল্প মন্ত্রক
ভারী শিল্প ও সরকারি শিল্পোদ্যোগ মন্ত্রকের কাজের বার্ষিক পর্যালোচনা – ২০১৮
নয়াদিল্লি, ২৭ ডিসেম্বর, ২০১৮
প্রধানমন্ত্রী ভারতে পরিবহণের ভবিষ্যতের জন্য সাত দফা সূত্রের কথা বলেছেন। এ বছরের সেপ্টেম্বর মাসে নতুন দিল্লিতে যে বিশ্ব যোগাযোগ সংক্রান্ত শীর্ষ বৈঠকের আয়োজন করা হয়েছিল, সেখানেই প্রধানমন্ত্রী পরিবেশ-বান্ধব বিদ্যুৎ-চালিত যানবাহনের বহুল প্রচলনের ওপর জোর দেন। ২০২০ সাল পর্যন্ত ছয় বছরের জন্য দেশে মিশ্র জ্বালানি-চালিত এবং বিদ্যুৎ-চালিত যানবাহনের উৎপাদন এবং প্রচলনের লক্ষ্যে ‘ফেম-ইন্ডিয়া’ কর্মসূচি রূপায়ণের উদ্যোগ নেওয়া হয়েছে। এই ক্ষেত্রে লগ্নি বাড়ানোর জন্য পরিবহণ শিল্পের সঙ্গে যুক্ত গোষ্ঠীগুলিকে উৎসাহিত করার কথা এতে বলা হয়েছে। অন্যদিকে, এই ক্ষেত্রে আমাদের দেশের উপযুক্ত প্রযুক্তি উদ্ভাবন, বিদ্যুৎ-চালিত যানবাহনের চাহিদা সৃষ্টি এবং চার্জ দেওয়ার জন্য পরিকাঠামো নির্মাণের কথাও এতে বলা হয়েছে। এই কর্মসূচির প্রথম পর্যায়টি এই বছরের মার্চ মাসে শেষ হয়েছে। বর্তমানে এর দ্বিতীয় পর্বে পাঁচ বছরের জন্য সব ধরণের বিদ্যুৎ-চালিত যানবাহনের ক্ষেত্রে ভর্তুকি দেওয়ার জন্য ৫,৫০০ কোটি টাকা লগ্নির উদ্যোগ নেওয়া হয়েছে। ২০১৮-র আগস্ট মাস পর্যন্ত সারা দেশে ২ লক্ষ ২৬ হাজার ৫৫৭টি স্কুটার, মোটর সাইকেল এবং তিন চাকার গাড়িকে ভর্তুকি দেওয়া হয়েছে। এছাড়াও, চার চাকার গাড়ি, হাল্কা বাণিজ্যিক গাড়ি এবং বাসের ক্ষেত্রেও এই ভর্তুকি দেওয়ার উদ্যোগ নেওয়া হয়েছে। ২০১৭-১৮ অর্থবর্ষে এই কর্মসূচির পরিধি আরও বাড়ানো হয়েছে। সারা দেশের বিভিন্ন স্থানে এই ধরণের বিদ্যুৎ ও ব্যাটারি-চালিত যানবাহনের চার্জ দেওয়ার জন্য পরিকাঠামো উন্নয়নের উদ্যোগ নেওয়া হয়েছে। এর ফলে, দৈনিক অন্ততপক্ষে ৩ কোটি ৮০ লক্ষ লিটার জ্বালানি সাশ্রয় হয়েছে এবং দৈনিক প্রায় ১ লক্ষ ২৯ হাজার কিলোগ্রাম কার্বন ডাই অক্সাইড নিঃসরণ কমানো সম্ভব হয়েছে।
ভারী শিল্প দপ্তরের উদ্যোগে দেশের যানবাহন সংক্রান্ত নীতির একটি খসড়া চূড়ান্ত করা হয়েছে। এই নীতির মূল কথা হচ্ছে, নির্দিষ্ট সময়সীমার মধ্যে যানবাহন থেকে দূষণের সম্ভাবনা হ্রাস করা। এছাড়াও, পরিবহণ ক্ষেত্রের উন্নয়ন এবং ভারতীয় অর্থনীতিতে পরিবহণ শিল্পের অবদান বৃদ্ধির লক্ষ্যে উদ্যোগ গ্রহণের কথাও এতে বলা হয়েছে। বর্তমানে আমাদের দেশের জাতীয় আয়ের ৭.১ শতাংশ আসে যানবাহন শিল্প থেকে। এই ক্ষেত্রে প্রায় ৩ কোটি ২০ লক্ষ মানুষের কর্মসংস্থান হয়। ভারতে দু-চাকা ও তিন চাকার গাড়ি উৎপাদনের নিরিখে বিশ্বের মধ্যে ১ নম্বর এবং ট্র্যাক্টর উৎপাদনের ক্ষেত্রেও শীর্ষ স্থানে রয়েছে। এই ক্ষেত্রে ২০১৬ সাল পর্যন্ত ১ হাজার ৬৫০ কোটি ডলার প্রত্যক্ষ বিদেশি বিনিয়োগ হয়েছে। ২০২৩ সালের মধ্যে এই ক্ষেত্রে অতিরিক্ত ১০০ – ১০০০ কোটি ডলার বিনিয়োগ হবে বলে মনে করা হচ্ছে। ২০১৬ – ২৬ পর্যন্ত যানবাহন শিল্প ক্ষেত্রের উন্নয়নের জন্য যে ‘অটোমোটিভ মিশন প্ল্যান’ প্রণয়ন করা হয়েছে, তাতে ভারত, চিন ও মার্কিন যুক্তরাষ্ট্রের পর যানবাহন সংক্রান্ত প্রকৌশল, উৎপাদন এবং রপ্তানির ক্ষেত্রে বিশ্বের মধ্যে তৃতীয় স্থান দখল করবে বলে মনে করা হচ্ছে। এই বছরেই প্রথম সারা দেশে কেন্দ্রীয় সরকারি মালিকানাধীন সংস্থাগুলির এক শীর্ষ বৈঠক অনুষ্ঠিত হয়েছে। প্রধানমন্ত্রী শ্রী নরেন্দ্র মোদী এই শীর্ষ বৈঠকে ২০২২ সালের মধ্যে নতুন ভারত গড়ে তোলার ক্ষেত্রে এই সংস্থাগুলি যাতে গুরুত্বপূর্ণ ভূমিকা নিতে পারে, তার একটি রূপরেখা দিয়েছেন। মানেসরে ইন্টারন্যাশনাল সেন্টার ফর অটোমোটিভ টেকনোলজিতে উন্নতমানের ইঞ্জিন এবং পরিবহণ কেন্দ্রের সঙ্গে যুক্ত বিভিন্ন ধরণের উদ্ভাবনের কাজ চালানো হচ্ছে।
SSS/PB/SB
(Visitor Counter : 129
রেলমন্ত্রক
মেট্রোর ভেতরে তথ্য ও বিনোদনমূলক অনুষ্ঠান পরিবেশনের ব্যবস্থা
কলকাতা, ২৯ সেপ্টেম্বর, ২০২৩
কলকাতা মেট্রোর আরেকটি যাত্রী-বান্ধব উদ্যোগ আজ থেকে চালু হ’ল। উত্তর-দক্ষিণ মেট্রোর মেধা রেকগুলির ডিজিটাল স্ক্রিনে এতদিন শুধুমাত্র স্টেশনের নাম ও যাত্রাপথ দেখানো হতো। এবার থেকে সেগুলিতে কার্টুন শো – এর মতো বিভিন্ন তথ্য ও বিনোদনমূলক অনুষ্ঠান পরিবেশন করা হবে। আজ থেকেই নতুন এই উদ্যোগ শুরু হয়েছে।
এতে মেট্রোর যাত্রীরা একঘেঁয়েমি থেকে মুক্তি পাবেন, মেট্রো যাত্রা তাঁদের কাছে আরও উপভোগ্য হয়ে উঠবে। যাত্রীরা যে এই উদ্যোগে কতটা আনন্দ পেয়েছেন, তা প্রথম দিনেই তাঁদের আচরণ থেকে স্পষ্ট হয়ে উঠেছে।
উত্তর-দক্ষিণ মেট্রোতে নিয়মিত যাতায়াতকারী ছাত্রছাত্রীদের অভিভাবকরা এই উদ্যোগের ভুয়সী প্রশংসা করেছেন। মেট্রো রেল কর্তৃপক্ষ জানিয়েছে যে, অনেকেই তাদের ধন্যবাদ জানিয়ে ফোন করছেন। মেট্রোতে এমন উদ্যোগ এই প্রথম। এতে পড়ুয়ারা তাদের ব্যস্ত রুটিনের মধ্যেও স্কুল থেকে বাড়ি ফেরার পথে টম অ্যান্ড জেরির সঙ্গে কিছুটা সময় কাটাবার সুযোগ পাবে। নানা চিন্তাভাবনার মধ্যে থাকা প্রাপ্তবয়স্করাও মেট্রোতে নির্ভার চাপমুক্ত কিছুটা সময় কাটাবার সুযোগ পাবেন।
PG/SSS/SD/SB
(Visitor Counter : 8
মৎস্য ও পশু পালন এবং দুগ্ধশিল্প মন্ত্রক
মাছ চাষীদের মাছের রোগ সম্পর্কে দ্রুত খবর দিতে ও যথাসময়ে বৈজ্ঞানিক পরামর্শ দিতে প্রধানমন্ত্রী মৎস্য সম্পদা যোজনার আওতায় মোবাইল অ্যাপ তৈরি করা হয়েছে
নয়াদিল্লি, ০৯ জুলাই, ২০২৩
মাছকে প্রাণীজ প্রোটিন এবং ওমেগা-৩ ফ্যাটি অ্যাসিডের অন্যতম স্বাস্থ্যকর উৎস হিসেবে মনে করা হয়। অপুষ্টি দূর করতে এর ভূমিকা বিশেষ। জলীয় কৃষি বর্তমানে খাদ্য উৎপাদন ক্ষেত্রে দ্রুত উন্নতি করছে। প্রোটিনের ক্রমবর্ধমান চাহিদা মেটাতে এর বিশেষ ভূমিকা রয়েছে। পাশাপাশি, এই ক্ষেত্র থেকে দেশের ৩ কোটিরও বেশি মৎস্যজীবীর কর্মসংস্থান ও জীবনযাত্রা চালনা করা সম্ভব হয়। এই ক্ষেত্রের বিশেষ সম্ভাবনার কথা নজরে রেখে ভারত সরকার নীল বিপ্লব এনেছে এবং ২০ হাজার ৫০ কোটি টাকা ব্যয়ে ফ্ল্যাগশিপ প্রকল্প ‘প্রধানমন্ত্রী মৎস্য সম্পদা যোজনা ’ চালু করেছে।
জলীয় কৃষির ক্ষেত্রে রোগ, উন্নয়নের অন্তরায় হয়ে দাঁড়ায়। জলজ প্রাণীদের বিভিন্ন রোগের জন্য কৃষকরা বড় আর্থিক ক্ষতির সম্মুখীন হন। প্রাথমিক পর্যায়ে রোগ নির্ধারণ করা গেলে, তা নির্ধারণ করা সহজ হয়। সঠিক পদ্ধতিতে নজরদারির মাধ্যমেই জলজ প্রাণীদের বিভিন্ন রোগ প্রাথমিক পর্যায়ে নির্ধারণ করা সম্ভব। কৃষি ও কৃষক কল্যাণ মন্ত্রকের পশুপালন, দুগ্ধ ও মৎস্য দপ্তর ২০১৩ সালে হায়দরাবাদের জলজ প্রাণীর রোগ নির্ধারণের জন্য একটি জাতীয় কর্মসূচি গ্রহণ করেছে। ১৪টি রাজ্যে এই কর্মসূচি চালু রয়েছে। আইসিএআর – এর সমন্বয় করছে। পরবর্তীতে সামুদ্রিক পণ্যের রপ্তানী উন্নয়ন কর্তৃপক্ষ এবং রাজ্যের মৎস্য বিভাগের সহায়তায় তিন বছরের জন্য ৩৩ হাজার ৭৭৮ কোটি টাকা ব্যয়ে এনএসপিএএডি – এর দ্বিতীয় দফার কাজ শুরু হয়েছে। চেন্নাইয়ের আইসিএআর – সিআইবিএ’তে ভারত সরকারের মৎস্য, পশুপালন ও দুগ্ধ বিষয়ক মন্ত্রকের কেন্দ্রীয় মন্ত্রী শ্রী পুরুষোত্তম রুপালা ২০২৩ – এর ২৭ ফেব্রুয়ারি এই কর্মসূচির উদ্বোধন করেন।
৯ বছরেরও বেশি সময় এনএসপিএএডি এই প্রকল্পটি চলবে। এর কিছু গুরুত্বপূর্ণ দিক হ’ল – ১) দেশে জলজ প্রাণীর স্বাস্থ্য বিষয়ক গবেষণাগারগুলির মধ্যে শক্তিশালী নেটওয়ার্ক তৈরি করা। ২) বিশ্ব পশু স্বাস্থ্য সংগঠনে নথিভুক্ত জলজ প্রাণীর রোগ সম্পর্কে খোঁজখবরের জন্য নজরদারি বৃদ্ধি। ৩) দেশে নিষ্ক্রিয় রোগ নজরদারি ব্যবস্থাপনাকে আরও মজবুত করা। ৪) রোগের মোকাবিলায় কৃষকদের বৈজ্ঞানিক পরামর্শ দেওয়া। ৫) দেশে প্রথমবার নতুন ৯টি রোগের সন্ধান মিলেছে। ৬) বিদেশি এবং নতুন করে দেখা দেওয়া রোগ সম্পর্কে সচেতনতা বৃদ্ধি ও এর ছড়িয়ে পড়া রুখতে সংশ্লিষ্টদের পরামর্শ দেওয়া। ৭) জলজ প্রাণীদের এএইচপিএনডি রোগ সম্পর্কে সফলভাবে দেশে সচেতনতা বাড়ানো ও এই রোগ দূর করা। ৮) বিশ্ব পশু স্বাস্থ্য সংগঠন এবং ভারত – প্রশান্ত মহাসাগরীয় অঞ্চলে জলজ প্রাণীর রোগ সম্পর্কে নেটওয়ার্ক তৈরি করা।
এই কর্মসূচির আওতায় কৃষকদের যথাযথ তথ্য পৌঁছে দিতে ‘রিপোর্ট ফিশ ডিজিজ’ বা ‘মাছের রোগ সম্পর্কে খবর’ বিষয়ক অ্যাপ তৈরি হয়েছে। কেন্দ্রীয় মন্ত্রী শ্রী রুপালা ২৮ জুন, ২০২৩ তারিখে এই অ্যাপটির সূচনা করেন। এই উদ্ভাবনমূলক অ্যাপটি কৃষকদের রোগ সম্পর্কে তথ্য দেওয়ার পাশাপাশি তৃণমূল স্তরে মৎস্যজীবীদের দ্রুত বৈজ্ঞানিক পরামর্শ দিতে সক্ষম হবে। এই অ্যাপের মাধ্যমে মৎস্যজীবী, প্রাথমিক স্তরের আধিকারিক ও মৎস্য স্বাস্থ্য বিশেষজ্ঞদের মধ্যে সমন্বয় তৈরি হবে।
প্রধানমন্ত্রী শ্রী নরেন্দ্র মোদী ডিজিটাল ইন্ডিয়া কর্মসূচির যে চিন্তাভাবনা করেছেন, তা দেশকে ক্রমাগত ডিজিটাল ক্ষেত্রকে সক্ষম করে তুলছে। এই ধরনের অ্যাপ কৃষকদের মাছের রোগ সম্পর্কিত সমস্যা মোকাবিলায় বিশেষ সহায়ক হবে। ফলে, কৃষকরা আর্থিক ক্ষতি এড়াতে পারবেন। সময় মতো রোগ সম্পর্কে যথাযথ বৈজ্ঞানিক পরামর্শ হওয়ায় সচেতন হবেন কৃষকরা এবং তাঁদের আয়ও বাড়বে।
CG/PM/SB……10_JULY_2023...……..
(Visitor Counter : 40
স্বরাষ্ট্র মন্ত্রক
সীমান্ত অঞ্চলের জনগণ আমাদের কৌশলগত সম্পদ : রাজনাথ সিং কেন্দ্রীয় স্বরাষ্ট্র মন্ত্রী সীমান্ত এলাকা উন্নয়ন কর্মসূচির অনলাইন পরিচালন ব্যবস্থা চালু করেছেন
নয়াদিল্লি, ১২ জুলাই ২০১৮
কেন্দ্রীয় স্বরাষ্ট্র মন্ত্রী শ্রী রাজনাথ সিং আজ নতুন দিল্লিতে সীমান্ত এলাকা উন্নয়ন কর্মসূচি রূপায়ণ বিষয়ে ক্ষেত্রীয় এবং রাজ্য পর্যায়ের আধিকারিকদের সঙ্গে আলোচনা করেছেন। এই বৈঠকে শ্রী সিং সীমান্তবর্তী অঞ্চলের মানুষকে দেশের কৌশলগত সম্পদ হিসাবে অভিহিত করেন এবং সীমান্ত নিরাপত্তা সুরক্ষার ক্ষেত্রে তাদের গুরুত্বপূর্ণ ভূমিকার কথা বলেন। এই সমস্ত মানুষ যাতে নির্ভয়ে সীমান্তবর্তী অঞ্চলের গ্রামগুলিতেই তাঁদের বসবাস অব্যাহত রাখেন, তার জন্য সামাজিক ও অর্থনৈতিক পরিকাঠামো উন্নয়নের ওপর তিনি জোর দেন। এঁদের জন্য যোগাযোগ, নিরাপদ পানীয় জল, স্কুল, হাসপাতাল এবং অন্যান্য সুযোগ-সুবিধা দেওয়াকে সরকার অগ্রাধিকার দেবে বলে তিনি জানান। এই কর্মসূচির আওতায় উন্নয়নমূলক কর্মসূচি এবং পরিকাঠামোকে আরও শক্তিশালী করার জন্য রাজ্য সরকারগুলিকে কেন্দ্র আর্থিক সহায়তা অব্যাহত রাখবে বলে তিনি আশ্বাস দেন।
এই ক্ষেত্রে ব্যয় বরাদ্দ বাড়ানো হয়েছে। সরকারের পক্ষ থেকে ১২৬ কোটি টাকা ব্যয়ে সীমান্তবর্তী অঞ্চলে ৬১টি আদর্শ গ্রাম গড়ে তোলার সিদ্ধান্ত নেওয়া হয়েছে। এইসব আদর্শ গ্রামগুলিতে সমস্ত ন্যূনতম সুযোগ-সুবিধার ব্যবস্থা করা হবে। শ্রী রাজনাথ সিং এদিন সীমান্ত এলাকা উন্নয়ন কর্মসূচির অনলাইন পরিচালন ব্যবস্থা চালু করেন। এই ব্যবস্থার মাধ্যমে প্রকল্পটি রূপায়ণ, পরিকল্পনা ও তার নাজরদারি চালানো সম্ভব হবে। সারা দেশের ১৭টি রাজ্যের ১১১টি সীমান্ত সংলগ্ন জেলায় এই প্রকল্প রূপায়ণ করা হবে। আজকের বৈঠকে পশ্চিমবঙ্গ ও ত্রিপুরা সহ ১৭টি রাজ্যের বরিষ্ঠ আধিকারিক এবং ২৫টি সীমান্তবর্তী জেলার জেলাশাসকরা উপস্থিত ছিলেন।
আজকের বৈঠকে কেন্দ্রীয় স্বরাষ্ট্র প্রতিমন্ত্রী শ্রী হংসরাজ গঙ্গারাম আহির এবং শ্রী কিরেণ রিজিজু উপস্থিত ছিলেন। এছাড়া, কেন্দ্রীয় স্বরাষ্ট্র সচিব শ্রী রাজীব গাওবা এবং সীমান্ত পরিচালন সংক্রান্ত বিশেষ সচিব বি আর শর্মাও উপস্থিত ছিলেন।
CG/PB/SB…
(Visitor Counter : 102
কেন্দ্রীয়মন্ত্রিসভা
ভারত-আর্জেন্টিনার মধ্যে চিকিৎসা সামগ্রী প্রবিধানের চুক্তিতে কেন্দ্রীয় মন্ত্রিসভা অনুমোদন দিল
নয়াদিল্লি, ২৮ ফেব্রুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত-আর্জেন্টিনার মধ্যে চিকিৎসা সামগ্রী নিয়ন্ত্রণ সংক্রান্ত চুক্তিতে অনুমোদন পেল।
এই অনুমোদনের ফলে দুই দেশের মধ্যে চিকিৎসা পরিষেবা সংক্রান্ত নিয়ন্ত্রণ ব্যবস্হার ব্যাপারে বোঝাপড়া আরও ভালভাবে করা সম্বব হবে। আর্জেন্টিনার ভারতের চিকিৎসা সামগ্রী রপ্তানীর পরিমাণ বাড়বে এবং আন্তর্জাতিক ক্ষেত্রেও সহযোগিতা বৃদ্ধি পাবে।
CG/SS/NS
(Visitor Counter : 48
বিদেশমন্ত্রক
খড়্গপুর ডাকঘর পাসপোর্ট সেবা কেন্দ্র
কলকাতা, ২৪ সেপ্টেম্বর, ২০১৮
আগামী ২৭ সেপ্টেম্বর, বৃহস্পতিবার, খড়্গপুরের আইআইটি ক্যাম্পাস সংলগ্ন খড়্গপুর টেকনোলজি মুখ্য ডাকঘরে সূচনা হবে খড়্গপুরের ডাকঘর পাসপোর্ট সেবা কেন্দ্রের। এই পরিপ্রেক্ষিতে আবেদনকারীদের অনলাইন অ্যাপ্লিকেশন রেফারেন্স নম্বর শিট সঙ্গে করে আনার অনুরোধ জানানো হচ্ছে। তাদের সঙ্গে পরিচিতি সম্পর্কিত প্রামান্য তথ্য, ঠিকানা এবং জন্ম তারিখের প্রামান্য তথ্য  রাখতে হবে। এ বিষয়ে বিশদ তথ্য www.passportindia.gov.in ওয়েবসাইটে পাওয়া যাবে। ২৭শে সেপ্টেম্বর বেলা বারোটায় ১০ জন আবেদনকারীকে ডাকা হয়েছে এবং পরের দিন থেকে ৩০ জনকে দৈনন্দিন ভিত্তিতে ডাকা হবে। সাক্ষাৎকারের ব্যাপারে বিস্তারিত তথ্য জানা যাবে www.passportindia.gov.in ওয়েবসাইটে। আগামীকাল বেলা সাড়ে তিনটে থেকে আবেদনকারীদের পাসপোর্ট ফি অনলাইন ব্যবস্থার মাধ্যমে দিতে হবে। আবেদনকারীরা কেবলমাত্র অনলাইন ব্যবস্থার মাধ্যমেই সাক্ষাৎকারের সুযোগ পাবেন। এক্ষেত্রে তৎকাল, ওয়াক-ইন, পিসিসি বা অন্যান্য উপায় গ্রাহ্য হবে না।
CG/SSS/DM/…
(Visitor Counter : 89
শিল্পওবাণিজ্যমন্ত্রক
টিস্যু কালচার প্ল্যান্টের রপ্তানি বাড়াতে সরকারের অগ্রাধিকার; নতুন বাজারে রপ্তানিকারীদের প্রবেশে সুবিধা করে দিতে সাহায্য
নতুন দিল্লি, ৮ মে, ২০২২
টিস্যু কালচার প্ল্যান্টের রপ্তানি বাড়াতে কৃষি ও প্রক্রিয়াজাত খাদ্য পণ্য রপ্তানি প্রসার কর্তৃপক্ষের মাধ্যমে জৈব প্রযুক্তি দপ্তরের স্বীকৃত টিস্যু কালচার পরীক্ষণাগারগুলির সহযোগিতায় সরকার টিস্যু কালচার প্ল্যান্টের রপ্তানি বৃদ্ধি শীর্ষক বিষয়ে এক ওয়েবিনার আয়োজন করে। ভারত থেকে প্রধান যে ১০টি দেশে টিস্যু কালচার রপ্তানি করা হয়, তার মধ্যে রয়েছে নেদারল্যান্ডস, মার্কিন যুক্তরাষ্ট্র, ইতালি, অস্ট্রেলিয়া, কানাডা, জাপান, কেনিয়া, নেপাল প্রভৃতি। ২০২০-২১-এ ভারত থেকে টিস্যু কালচার প্ল্যান্টের রপ্তানির পরিমাণ ছিল ১৭.১৭ মিলিয়ন মার্কিন ডলার। এরমধ্যে, প্রায় ৫০ শতাংশই রপ্তানি হয়েছে নেদারল্যান্ডসে।
এই ওয়েবিনারে কৃষি ও প্রক্রিয়াজাত খাদ্য পণ্য রপ্তানি প্রসার কর্তৃপক্ষের আধিকারিকরা টিস্যু কালচার প্ল্যান্টের সর্বশেষ চাহিদার প্রবনতা সম্পর্কে অংশগ্রহণকারীদের অবহিত করেন। আধিকারিকরা জানান, ওই দেশগুলিতে টিস্যু কালচার প্ল্যান্টের রপ্তানি বাড়াতে তারা কিভাবে সাহায্য করতে পারেন। এই ওয়েবিনারে টিস্যু কালচার পরীক্ষণাগারগুলির মানোন্নয়নে আর্থিক সাহায্য দেওয়ার বিষয়েও জানানো হয়। আন্তর্জাতিক বাজারে ভারতীয় টিস্যু কালচার প্ল্যান্টের গুণমান আরও বাড়াতে এই ওয়েবিনারে গুরুত্ব দেওয়া হয়। ভারতে উৎপাদিত টিস্যু কালচার প্ল্যান্টে আরও বৈচিত্র আনতে রপ্তানিকারীদের কাছে সুনির্দিষ্ট প্ল্যান্ট / শস্যের জার্মপ্লাজমের তালিকা দেওয়ার জন্য কর্তৃপক্ষ পরামর্শ দেয়।
এই ওয়েবিনারে টিস্যু কালচার প্ল্যান্ট পরীক্ষণাগারগুলিকে যে সমস্ত সমস্যার সম্মুখীন হতে হচ্ছে, সেকথা উল্লেখ করা হয়। রপ্তানিকারকদের পক্ষ থেকেও বিভিন্ন খাতে খরচ বৃদ্ধি পাওয়ার ব্যাপারে ওই কর্তৃপক্ষের আধিকারিকদের দৃষ্টি আকর্ষণ করা হয়। এপ্রসঙ্গে টিস্যু কালচার বিশেষজ্ঞরা সংশ্লিষ্ট দপ্তরের সঙ্গে বিষয়গুলি নিয়ে আলোচনার জন্য কৃষি ও প্রক্রিয়াজাত খাদ্যপণ্য রপ্তানি প্রসার কর্তৃপক্ষকে পরামর্শ দেন। এই কর্তৃপক্ষের তরফে টিস্যু কালচার প্ল্যান্ট পরীক্ষণাগারগুলিকে তাদের যাবতীয় সমস্যার সমাধানে আশ্বাস দেওয়া হয়। এধরণের পরীক্ষণাগারগুলির মানোন্নয়নে কর্তৃপক্ষ আর্থিক সহায়তা কর্মসূচি চালু করেছে, যাতে তারা গুণগত মানের টিস্যু কালচার সামগ্রী রপ্তানি করতে পারে।
CG/BD/AS/
(Visitor Counter : 95
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪৪ কোটি ৫৩ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.৯৮ কোটির বেশি অব্যবহৃত টিকার ডোজ রয়েছে
নতুন দিল্লি, ২৪ জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪৪ কোটি ৫৩ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ৮৫ লক্ষ ৫৮ হাজার ৩৬০ টি ডোজ সরবরাহ করা হবে ।
এর মধ্যে ৪১ কোটি ৫৫ লক্ষ ৫০ হাজার ৫৪৩ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে, টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৯৮,৩৫,৮৪৭ টি টিকার ডোজ রয়েছে।
CG/SB
(Visitor Counter : 97
প্রধানমন্ত্রীরদপ্তর
মহালয়া উপলক্ষ্যে প্রধানমন্ত্রীর শুভেচ্ছা
নতুনদিল্লি, ১৭ই সেপ্টেম্বর,২০২০
প্রধানমন্ত্রী শ্রী নরেন্দ্র মোদী মহালয়া উপলক্ষ্যে জনসাধারনকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ এই মহালয়ায়, আমরা মা দুর্গার কাছে আশীর্বাদ চাইছি, তিনি বিশ্বজুড়ে মহামারী থেকে মুক্ত হবার জন্য আমাদের শক্তি দিন। মা দুর্গার পবিত্র আশীর্বাদে সকলের জীবনে আনন্দ আসুক। সকলের সুস্বাস্থ্য নিশ্চিত হোক। আমাদের বসুন্ধরা সমৃদ্ধময় হোক!
শুভ মহালয়া! “
(CG/CB